burgasdotpro/wikipedia huggingface dataset:
Mestické

Mestické (alebo aj Hradisko; ) je vrch v pohorí Čierna hora, krajinnom celku Slovenského rudohoria. Leží nad obcou Klenov, približne severovýchodne od Gelnice. 
Poloha.
Nachádza sa v severnej časti pohoria, v geomorfologickom podcelku Roháčka. Leží v Prešovskom kraji, v okrese Prešov a na katastrálnom území obce Klenov. Najbližšími sídlami sú severne situovaný Hrabkov, východne leží Klenov, Kvačany a Miklušovce, južne Margecany a západne Kluknava.
Opis.
Mestické leží v hrebeni, vedúcom severovýchodným smerom z masívu Roháčky (). Severne sa nachádza Vtáčia hora (), Zimná hora () a Ostrý vrch (), východne Grejnár (), Úboč () a Zajačia hora (), južne Bystrá (), Kozinec (), Bujanov (), Šľuchta (), Grúň () a Roháčka () a západne Čierna hora ( a Koľvek (). Voda zo severných svahov odteká Banským potokom do Svinky, južné odvodňuje potok Bystrá do Hornádu. Na vrchol nevedie značený turistický chodník.
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít s riedkou vegetáciou je možné pozorovať okolité vrcholy pohoria, no tiež Branisko, Bachureň, Čergov, Slanské a Volovské vrchy.
Prístup.
Na vrchol nevedie značená turistická trasa, preto prístup vedie neznačenými chodníkmi, príp. odbočením z modrej turistickej značky, vedúcej hrebeňom.
Gorgias (sochár v 2. storočí pred Kr.)

Gorgias () bol grécky sochár v 2. stor. pred Kr.
Gorgias bol aténsky sochár, ktorý bol činný pravdepodobne v 2. stor. pred Kr. Známy je len vďaka nápisu na fragmente sochy muža, ktorý sa našiel počas vykopávok v Minturne v roku 1931.
Socha kedysi predstavovala nahú mužskú postavu v pohybe, ako je to možné vyvodiť z troch nájdených fragmentov. Prvý predstavuje ľavú nohu postavy a hrubý kmeň stromu (na kmeni je nápis), o ktorý sa postava opierala, noha je skrčená a nesie stopy remienka topánky (zo sandálu) a predmetu, možno ruky, ktorá spočívala na hornej časti stehna. Ďalšie dva fragmenty sú úlomky pravej nohy, tiež mierne skrčenej. Z toho, čo zo sochy zostalo, je vidieť, že socha štylisticky patrila k dielam neskorého helenizmu.
Nápis (miestami značne poškodený), ktorý datujú približne do druhého stor. pred Kr., hlása, že autormi diela boli Kallimachos a Gorgias:
Interpretácia záznamu patronymu (mena jeho otca) sa kvôli nečitateľnému začiatočnému písmenu líši. Väčšina znalcov sa prikláňa k tomu, že jeho otcom bol Mallias, a že Kallimachos bol jeho brat. Americký archeológ Andrew Stewart ale činnosť oboch sochárov datuje približne do rokov 86 pred Kr. až 14 po Kr. a uvádza ich ako synov Kallia.
La Liga 2021/2022

La Liga 2021/2022 bol 91. ročník najvyššej španielskej futbalovej súťaže. Titul obhajoval Atlético Madrid, nováčikmi súťaže boli Espanyol, Mallorca a Rayo Vallecano. Sezóna začala 13. augusta 2021 a skončila 22. mája 2022.
Real Madrid získal 35. titul v klubovej histórii. Do skupinovej fázy Ligy majstrov UEFA 2022/2023 sa spolu s ním kvalifikovali aj Barcelona, Atlético Madrid a Sevilla. Do Európskej ligy UEFA 2022/2023 sa kvalifikovali Real Betis a Real Sociedad. Do 4. predkola Európskej konferenčnej ligy UEFA 2022/2023 zamieril Villarreal zo 7. miesta tabuľky. Do 2. ligy zostúpili Granada, Levante a Alavés.
Humenec

Humenec môže byť:
Humenec (vrch v pohorí Čierna hora)

Humenec () je vrch v pohorí Čierna hora, krajinnom celku Slovenského rudohoria. Leží nad obcou Veľká Lodina, približne severne od Košíc. 
Poloha.
Nachádza sa v strednej časti pohoria, v geomorfologickom podcelku Sopotnické vrchy. Leží v Košickom kraji, v okrese Košice-okolie a na katastrálnom území obce Veľká Lodina. Najbližším sídlom je na západnom úpätí situovaná Veľká Lodina, severozápadne leží Malá Lodina, severne Ruské Pekľany a východným smerom obec Kysak.
Opis.
Humenec leží nad údolím Hornádu, v hrebeni, vedúcom juhovýchodným smerom z vrchu Somár (). Východne sa nachádza Stráž () a Hrad (), južne Jánošíkova bašta (), Vysoký vrch (), Pokryvy () a Prielohy (), západne Holica () a Suchý vrch () a severne Somár (), Prieložok () a Tlstá (). Masív je súčasťou povodia Hornádu, kde vodu odvádzajú len krátke vodné toky. Na vrchol nevedie značený turistický chodník a južná časť masívu patrí do národnej prírodnej rezervácie Humenec.
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít s riedkou vegetáciou je možné pozorovať okolité vrcholy pohoria, no tiež Branisko, Čergov a Slanské vrchy.
Prístup.
Na vrchol nevedú značené turistické trasy, preto prístup je možný len lesnými chodníkmi z okolia.
Tlstá (vrch v pohorí Čierna hora)

Tlstá () je vrch v pohorí Čierna hora, krajinnom celku Slovenského rudohoria. Leží nad obcou Ruské Pekľany, približne južne od Prešova. 
Poloha.
Nachádza sa vo východnej časti pohoria, v geomorfologickom podcelku Sopotnické vrchy. Leží v Prešovskom kraji, v okrese Prešov a na katastrálnom území obce Ľubovec. Najbližším sídlom sú severne situované Ruské Pekľany, západne leží Malá Lodina, juhozápadne Veľká Lodina, juhovýchodne obec Kysak a východne Ličartovce a Drienovská Nová Ves.
Opis.
Tlstá leží severne od údolia Hornádu, v masíve, na západe vymedzenom hlbokým údolím Sopotnice. Severne sa nachádza Prieložok (), východne Ostrá () a Stráž (), južne Hrad (), Jánošíkova bašta (), Vysoký vrch () a Humenec () a západne Holica (), Bokšov () a Somár (). Západnú a južnú časť masívu odvodňuje potok Sopotnica do Hornádu, severné svahy odvodňuje Peklianka do Svinky. Na vrchol nevedie značený turistický chodník.
Výhľady.
Vrchol pokrýva súvislý lesný porast, ktorý neumožňuje rozhľad. Z vhodných lokalít s riedkou vegetáciou je možné pozorovať okolité vrcholy pohoria, no tiež Branisko, Bachureň, Čergov a Slanské vrchy.
Prístup.
Na vrchol nevedú značené turistické trasy, preto prístup je možný len lesnými chodníkmi z okolia. Západne vedie údolím Sopotnice červeno značený chodník z Ľubovca do údolia Hornádu, východným úbočím vedie modrá trasa, na ktorú sa na rázcestí Pod Tlstou pripája zelený chodník z Ruských Peklian.
Nemecká futbalová Bundesliga 2010/2011

Nemecká futbalová Bundesliga 2010/2011 bola 48. ročníkom najvyššej nemeckej futbalovej súťaže. Titul obhajoval Bayern Mníchov, nováčikmi súťaže boli 1. FC Kaiserslautern a St. Pauli. Sezóna začala 20. augusta 2010 a skončila 14. mája 2011.
Borussia Dortmund získala 7. titul v klubovej histórii, prvý od roku 2002. Do Ligy majstrov UEFA 2011/2012 sa spolu s ňou kvalifikovali aj Bayer Leverkusen a Bayern Mníchov. Do Európskej ligy UEFA 2011/2012 sa kvalifikovali Hannover 96, Mainz a Schalke 04. Do 2. ligy zostúpili Eintracht Frankfurt a St. Pauli.
Tabuľka.
zdroj: Bundesliga
Jozef Hvišč (1966)

Jozef Hvišč (* 7. november 1966, Bratislava) je slovenský spisovateľ vedecko-fantastickej literatúry, syn slovenského literárneho vedca a spisovateľa Jozefa Hvišča.
Knižne debutoval psychologickým sci-fi románom "Malinche", v ktorom analyzuje vzťah muža a ženy v ďalekej budúcnosti, kedy do popredia vystupuje odcudzenosť a strach z osobného kontaktu. V ďalšom románe "Achátové more", autor vytvára žánrový model spojením detektívky a vedeckej fantastiky, čo charakterizuje celú jeho nasledujúcu tvorbu.
Princezná na hrášku

Princezná na hrášku (dánsky: "Prinsessen paa Ærten") je literárna rozprávka Hansa Christiana Andersena o mladej dáme, ktorej kráľovský pôvod sa zistí na základe skúšky jej citlivosti. Rozprávka bola prvýkrát publikovaná spolu s ďalšími tromi Andersenovými rozprávkami v malej knižke 8. mája 1835 v Kodani u vydavateľa C. A. Reitzela.
"Princezná na hrášku" ani ostatné Andersenove rozprávky z roku 1835 neboli dobre prijaté dánskou kritikou, ktorej sa nepáčil ich ležérny, urozprávaný štýl a nedostatok morálky.
Príbeh.
Príbeh rozpráva o princovi, ktorý sa chce oženiť s princeznou, ale má problém nájsť vhodnú manželku. S tými, ktoré stretáva, je vždy niečo v neporiadku a nemôže si byť istý, či sú to skutočné princezné, pretože majú zlé spôsoby stolovania alebo nie sú jeho typ. Jednej búrlivej noci hľadá mladá žena zmáčaná dažďom útočisko v princovom zámku. Tvrdí, že je princezná, ale nikto jej neverí, pretože vyzerá tak, ako vyzerá. Princova matka sa rozhodne otestovať ich nečakaného hosťa. Do postele, ktorú jej ponúkne na noc, položí hrach, ktorý je prikrytý dvadsiatimi matracmi a dvadsiatimi perinami.
Ráno princezná povie svojim hostiteľom, že pretrpela bezsennú noc, pretože jej nedalo spať niečo tvrdé v posteli, o čom je presvedčená, že ju pomliaždilo. Vďaka dôkazu v podobe pomliaždeného chrbta princezná v skúške obstojí a princ sa teší, pretože len skutočná princezná by mala taký cit, aby cez také množstvo posteľnej bielizne cítila hrášok. Tí dvaja sa šťastne vezmú a príbeh sa končí tým, že hrášok umiestnia do múzea, kde ho podľa príbehu možno vidieť aj dnes, pokiaľ ho niekto neukradol.
Zdroj rozprávky.
V predslove k druhému zväzku Rozprávok a povestí (1863) Andersen tvrdí, že príbeh počul v detstve, ale v Dánsku sa nikdy nestal tradičným. Je možné, že ako dieťa počul švédsku verziu ""Princezná, ktorá ležala na siedmich hráškoch" (švédsky "Princessa' som lå' på sju ärter""), ktorá rozpráva o osirelom dievčatku, ktoré zistí svoju totožnosť po tom, ako jej sympatický pomocník (mačka alebo pes) oznámi, že pod jej matracom bol uložený predmet (fazuľa, hrášok alebo slama).
8-oxoguanín

8-oxoguanín (8-hydroxyguanín, 8-oxo-Gua, OH8Gua) je jedna z najbežnejších lézií DNA vznikajúcich pôsobením reaktívnych foriem kyslíka. V tomto procese dochádza k modifikácii bázy guanínu, čo môže viesť k nesprávnemu párovaniu báz s adenínom (A), ktoré potom vedie k náhrade guanínu (G) za tymín (T) a adenínu za cytozín (C) v rámci genómu. U ľudí je toto poškodenie opravované hlavne DNA glykozylázou OGG1. 8-oxoguanín môže vznikať pôsobením ionizujúceho žiarenia v spojení s oxidačným metabolizmom.
V telesných tekutinách.
Zvýšená koncentrácia 8-oxoguanínu v telesných tekutinách je spájaná so zvýšeným rizikom mutagenézy a karcinogenézy.
Počas stanovovania 8-oxoguanínu je nutné dbať na správny postup, pretože 8-oxoguanín sa počas extrakcie a stanovenia môže ľahko oxidovať.
Rakovina, starnutie, neplodnosť.
Úloha deoxyribozidu 8-oxoguanínu, 8-oxodeoxyguanozínu (8-oxo-dG alebo 8-OHdG), u rakoviny a starnutia je rovnaká, ako úloha 8-oxoguanínu. Oxoguanínglykozyláza je zodpovedná za odstránenie 8-oxoguanínu z DNA pomocou excíznych opráv (odstránenia chybnej báze). Nedostatočná tvorba oxoguanínglykozylázy teda vedie k hromadeniu 8-oxoguanínu v DNA. Počas replikácie DNA môžu vznikať mutácie, pričom niektoré z nich môžu viesť ku karcinogenéze. 8-oxoguanín zvyčajne vzniká interakciou reaktívnych foriem kyslíka (ROS) s guanínom v DNA počas oxidačného stresu. ROS môžu hrať úlohu v starnutí a mužskej neplodnosti a 8-oxoguanín možno použiť ako mieru oxidačného stresu.
Dominikánska kuchyňa

Kuchyňa Dominikánskej republiky () je kombináciou španielskej kuchyne, africkej kuchyne a kuchyne domorodých Taínov, v menšej miere bola tiež ovplyvnená francúzskou a arabskou kuchyňou. Medzi základné potraviny Dominikánskej republiky patrí ryža, batáty (sladké zemiaky) a maniok
Príklady dominikánskych jedál.
Príklady dominikánskych jedál:
Príklady dominikánskych nápojov.
Príklady dominikánskych nápojov:
Nemecká futbalová Bundesliga 2011/2012

Nemecká futbalová Bundesliga 2011/2012 bol 49. ročník najvyššej nemeckej futbalovej súťaže. Titul obhajovala Borussia Dortmund, nováčikmi súťaže boli Hertha a Augsburg. Sezóna začala 5. augusta 2011 a skončila 5. mája 2012.
Borussia Dortmund obhájila trofej a získala 8. titul v klubovej histórii. Do Ligy majstrov UEFA 2012/2013 sa spolu s ňou kvalifikovali aj Bayern Mníchov, Schalke 04 a Borussia Mönchengladbach. Do Európskej ligy UEFA 2012/2013 sa kvalifikovali Bayer Leverkusen, Stuttgart a Hannover 96. Do 2. ligy zostúpili Hertha, 1. FC Köln a 1. FC Kaiserslautern.
Tabuľka.
zdroj: Bundesliga
Iveco Urbanway 18M

Iveco Urbanway 18M je mestský kĺbový nízkopodlažný autobus vyrábaný od roku 2013 spoločnosťou Iveco Bus. Je odvodený zo štandardného vozidla Iveco Urbanway 12M a je nástupcom modelu Irisbus Citelis 18M. Z typu Urbanway 18M bol odvodený trolejbus Škoda 35Tr.
Konštrukcia.
Konštrukcia autobusu Urbanway 18M je veľmi podobná modelu Citelis 18M. Ide o trojnápravový dvojčlánkový nízkopodlažný autobus s polonosnou karosériou. V pravej bočnici sú štyri (prípadne troje) dvojkrídlové dvere, ktoré sa otvárajú smerom dovnútra. V priestore pri stredných dverách sa nachádza výklopná plošina pre kočíky a invalidné vozíky. Nástupná výška pri predných dverách je 320 mm, 330 mm pri stredných a 340 mm pri zadných. Túto výšku je možné znížiť pomocou kneelingu.
Výroba a prevádzka.
Urbanway 18M bol predstavený v máji 2013 na veľtrhu UITP v Ženeve spoločne s celým novým produktovým radom značky Iveco Bus. V predaji je od začiatku roka 2014. Je vyrábaný v závode vo francúzskom Annonay. V závode Iveco Czech Republic vo Vysokom Mýte bola výroba tohto typu ukončená. V Česku je prevádzkovaný napríklad v Brne (verzia CNG), Karlových Varoch, Liberci, Ústí nad Labem, Tábore a v Zlíne. V Slovensku je prevádzkovaný len v Banskej Bystrici.
Široká hora (vrch v pohorí Čierna hora)

Široká hora () je vrch v pohorí Čierna hora, krajinnom celku Slovenského rudohoria. Leží nad obcou Klenov, približne severovýchodne od Gelnice. 
Poloha.
Nachádza sa v severnej časti pohoria, v geomorfologickom podcelku Roháčka. Leží v Prešovskom kraji, v okrese Prešov a zasahuje na katastrálne územie obce Klenov a Hrabkov. Najbližšími sídlami sú severne situovaný Hrabkov, východne leží Klenov, Kvačany a Miklušovce, južne Margecany a západne Kluknava.
Opis.
Široká hora leží v hrebeni, vedúcom severným smerom z masívu Roháčky (). Severne sa nachádza Vtáčia hora (), Zimná hora () a Ostrý vrch (), východne Grejnár (), Mestické () a Zajačia hora (), južne Bystrá (), Roháčka () a Čierna hora ( a západne vrch Koľvek () a Klinkovec (). Západné svahy odvodňuje Krížovianka, severné jej prítok Banský potok, obe smerujúce do Svinky a voda z východnej časti odteká potokom Bystrá do Hornádu. Na vrchol nevedie značený turistický chodník.
Výhľady.
Vrchol pokrýva súvislý lesný porast, ktorý neumožňuje rozhľad. Z lokalít s riedkou vegetáciou je možné pozorovať okolité vrcholy pohoria, no tiež Tatry, Branisko, Bachureň, Čergov a Slanské vrchy.
Prístup.
Na vrchol nevedie značená turistická trasa, preto prístup vedie neznačenými chodníkmi, príp. odbočením z modrej turistickej značky, vedúcej blízkym hrebeňom.
Nemecká futbalová Bundesliga 2012/2013

Nemecká futbalová Bundesliga 2012/2013 bol 50. ročník najvyššej nemeckej futbalovej súťaže. Titul obhajovala Borussia Dortmund, nováčikmi súťaže boli Fürth, Eintracht Frankfurt a Fortuna Düsseldorf. Sezóna začala 24. augusta 2012 a skončila 18. mája 2013.
Bayern Mníchov získal 23. titul v klubovej histórii, keď o triumfe rozhodol v rekordne krátkom čase, šesť kôl pred koncom súťaže. Do Ligy majstrov UEFA 2013/2014 sa spolu s ním kvalifikovali aj Borussia Dortmund, Bayer Leverkusen a Schalke 04. Do Európskej ligy UEFA 2013/2014 sa kvalifikovali Freiburg, Eintracht Frankfurt a Stuttgart. Do 2. ligy zostúpili Fortuna Düsseldorf a Fürth.
Tabuľka.
zdroj: Bundesliga
Nemecká futbalová Bundesliga 2013/2014

Nemecká futbalová Bundesliga 2013/2014 bol 51. ročník najvyššej nemeckej futbalovej súťaže. Titul obhajoval Bayern Mníchov, nováčikmi súťaže boli Hertha a Braunschweig. Sezóna začala 9. augusta 2013 a skončila 10. mája 2014.
Bayern Mníchov získal 24. titul v klubovej histórii a prekonal rekord minulej sezóny, keď o triumfe rozhodol už 25. marca 2014, sedem kôl pred koncom súťaže. Do Ligy majstrov UEFA 2014/2015 sa spolu s ním kvalifikovali aj Borussia Dortmund, Schalke 04 a Bayer Leverkusen. Do Európskej ligy UEFA 2014/2015 sa kvalifikovali Wolfsburg, Borussia Mönchengladbach a Mainz. Do 2. ligy zostúpili 1. FC Nürnberg a Eintracht Braunschweig.
Tabuľka.
zdroj: Bundesliga
Nemecká futbalová Bundesliga 2014/2015

Nemecká futbalová Bundesliga 2014/2015 bol 52. ročník najvyššej nemeckej futbalovej súťaže. Titul obhajoval Bayern Mníchov, nováčikmi súťaže boli 1. FC Köln a Paderborn. Sezóna začala 22. augusta 2014 a skončila 23. mája 2015.
Bayern Mníchov získal 25. titul v klubovej histórii. Do Ligy majstrov UEFA 2015/2016 sa spolu s ním kvalifikovali aj Wolfsburg, Borussia Mönchengladbach a Bayer Leverkusen. Do Európskej ligy UEFA 2015/2016 sa kvalifikovali Augsburg, Schalke 04 a Borussia Dortmund. Do 2. ligy zostúpili Freiburg a Paderborn.
Tabuľka.
zdroj: Bundesliga
Nemecká futbalová Bundesliga 2015/2016

Nemecká futbalová Bundesliga 2015/2016 bol 53. ročník najvyššej nemeckej futbalovej súťaže. Titul obhajoval Bayern Mníchov, nováčikmi súťaže boli Ingolstadt a Darmstadt. Sezóna začala 14. augusta 2015 a skončila 14. mája 2016.
Bayern Mníchov získal 26. titul v klubovej histórii. Do Ligy majstrov UEFA 2016/2017 sa spolu s ním kvalifikovali aj Borussia Dortmund, Bayer Leverkusen a Borussia Mönchengladbach. Do Európskej ligy UEFA 2016/2017 sa kvalifikovali Schalke 04, Mainz a Hertha. Do 2. ligy zostúpili Stuttgart a Hannover 96.
Tabuľka.
zdroj: Bundesliga
Nemecká futbalová Bundesliga 2016/2017

Nemecká futbalová Bundesliga 2016/2017 bol 54. ročník najvyššej nemeckej futbalovej súťaže. Titul obhajoval Bayern Mníchov, nováčikmi súťaže boli Freiburg a RB Leipzig. Sezóna začala 26. augusta 2016 a skončila 20. mája 2017.
Bayern Mníchov vyhral piatu sezónu v rade a celkovo získal 27. titul v klubovej histórii. Do Ligy majstrov UEFA 2017/2018 sa spolu s ním kvalifikovali aj RB Leipzig, Borussia Dortmund a Hoffenheim. Do Európskej ligy UEFA 2017/2018 sa kvalifikovali 1. FC Köln, Hertha a Freiburg. Do 2. ligy zostúpili Ingolstadt a Darmstadt.
Tabuľka.
zdroj: Bundesliga
Iveco Urbanway 12M

Iveco Urbanway 12M je mestský nízkopodlažný autobus vyrábaný od roku 2013 spoločnosťou Iveco Bus. Je nástupcom autobusu Citelis 12M.
Konštrukcia.
Konštrukcia autobusu Urbanway 12M je veľmi podobná modelu Citelis 12M. Ide o dvojnápravový nízkopodlažný autobus s polonosnou karosériou. V pravej bočnici sú troje (prípadne dvoje vo verzii Line) dvojkrídlové dvere, ktoré sa otvárajú smerom dovnútra. V priestore pri stredných dverách sa nachádza výklopná plošina pre kočíky a invalidné vozíky. Nástupná výška pri predných dverách je 320 mm, 330 mm pri stredných a 340 mm pri zadných. Túto výšku je možné znížiť pomocou kneelingu.
Urbanway 12M je vyrábaný v niekoľkých variantoch. Líšia sa počtom dverí (2-dverový alebo 3-dverový), typom motora (Iveco Cursor 9, Iveco Tector 7 a Iveco Cursor 8 CNG), na prianie je možné tiež osadiť iný typ prevodovky a ďalšie detaily.
Výroba a prevádzka.
Urbanway 12M bol predstavený v máji 2013 na veľtrhu UITP v Ženeve spoločne s celým novým produktovým radom Iveco Bus. V predaji je od začiatku roka 2014. Je vyrábaný vo francúzskom závode v Annonay. V Česku je prevádzkovaný napríklad v Brne, Prahe, Liberci, Ústí nad Labem, Chomutove, Opave, Havířove, Jihlave, Pardubiciach, Karlových Varoch, Ostrove, Kroměříži alebo v Zlíne. Na Slovensku je prevádzkovaný napríklad v Bratislave, Banskej Bystrici, Martine, Žiline, Nitre, Prievidzi, Považskej Bystrici a Spišskej Novej Vsi.
V Bratislave premávajú na linkách: ' '
Zamat

Zamat je typ tkanej všívanej látky. Jej strihané nite s krátkym vlasom sú rovnomerne rozložené, čo jej dodáva výrazný pocit hebkosti. V bežnom ponímaní slovo zamatový znamená "hladký ako zamat". Je obľúbená najmä pre noblesný a luxusný vzhľad.
História.
Zamat do Bagdadu priniesli počas vlády Haruna al-Rašída (786 - 809) kašmírski obchodníci, odkiaľ sa následne dostal do Andalúzie a Benátok, následne do celej Európy. V začiatkoch sa robil výlučne z hodvábu a tak bol určený len pre najbohatšie skupiny.
Výroba.
Tká sa na špeciálnych krosnách, ktoré tkajú dve hrúbky materiálu súčasne. Tieto dva kusy sa potom rozrežú, aby sa vytvoril efekt vlasu a obe dĺžky látky sa navinú na samostatné odoberacie valce. Tento komplikovaný proces znamenal, že výroba zamatu bola pred sprístupnením priemyselných tkáčskych stavov drahá záležitosť a dobre vyrobený zamat je ešte aj dnes pomerne nákladnou látkou.
Zamat môže byť vyrobený z niekoľkých rôznych druhov vlákien, z ktorých najdrahší a najušľachtilejší je tradične hodváb. Veľká časť zamatu, ktorý sa dnes predáva ako "hodvábny zamat", je v skutočnosti zmesou prírodného a umelého hodvábu. Zamat vyrobený výlučne z prírodného hodvábu je vzácny a jeho trhová cena sa zvyčajne pohybuje na úrovni niekoľkých stoviek EUR za meter. Na výrobu zamatu sa používa aj bavlna, hoci výsledkom je často menej luxusná tkanina. Ďalej sa môže vyrábať aj z vlákien, ako je ľan, mohér a vlna. V poslednom čase sú populárne syntetické zamaty, väčšinou z polyesteru, nylonu, viskózy, acetátu a zo zmesí rôznych syntetických vlákien, alebo z kombinovaných syntetických a prírodných vlákien. Niekedy sa pridáva malé percento spandexu, aby výsledný materiál získal potrebnú pružnosť (preto "strečový zamat"). Postupom rokov sa na trhu vytvorila veľká ponuka zamatov, ktoré vďaka pokroku tkáčskeho stavu sú cenovo dostupné širším skupinám obyvateľstva.
Čierna hora (vrch v rovnomennom pohorí)

Čierna hora () je vrch v rovnomennom pohorí, krajinnom celku Slovenského rudohoria. Leží nad obcou Hrabkov, približne severovýchodne od Gelnice. 
Poloha.
Nachádza sa v severnej, najvyššej časti pohoria, v geomorfologickom podcelku Roháčka. Leží na hranici Prešovského a Košického kraja, na rozhraní okresov Prešov a Gelnica a zasahuje na katastrálne územie obce Hrabkov a Margecany. Najbližšími sídlami sú severne situovaný Hrabkov a Ovčie, západne leží Kluknava, južne Margecany a východne Miklušovce a Klenov.
Opis.
Čierna hora leží v širšom masíve Roháčky (), v hrebeni, vedúcom severozápadným smerom na vrch Koľvek (). Severne sa nachádza Vtáčia hora (), Zimná hora (), Široká hora () a Ostrý vrch (), východne je Mestické () a Roháčka (), južne Grúň (), Šľuchta () a Kurtavá skala ( a západne Krompašský vrch (), Biela skala () a Koľvek (). Voda zo severných svahov odteká Krížoviankou do Svinky, južné odvodňuje bezmenný prítok Hornádu. Na vrchol vedie značený turistický chodník.
Výhľady.
Vrchol pokrýva súvislý lesný porast, ktorý neumožňuje rozhľad. Z blízkeho brala je však kruhový výhľad na okolité vrcholy pohoria, no tiež Vysoké a východnú časť Nízkych Tatier, Volovské a Slanské vrchy, Čergov, Bachureň a Branisko.
Nemecká futbalová Bundesliga 2017/2018

Nemecká futbalová Bundesliga 2017/2018 bol 55. ročník najvyššej nemeckej futbalovej súťaže. Titul obhajoval Bayern Mníchov, nováčikmi súťaže boli Stuttgart a Hannover 96. Sezóna začala 18. augusta 2017 a skončila 12. mája 2018.
Bayern Mníchov získal 28. titul v klubovej histórii. O majstrovi bolo rozhodnuté 7. apríla 2018, päť kôl pred koncom súťaže. Do Ligy majstrov UEFA 2018/2019 sa spolu s ním kvalifikovali aj Schalke 04, Hoffenheim a Borussia Dortmund. Do Európskej ligy UEFA 2018/2019 sa kvalifikovali Bayer Leverkusen, RB Leipzig a Eintracht Frankfurt. Do 2. ligy zostúpili Hamburger SV a 1. FC Köln.
Tabuľka.
zdroj: Bundesliga
Lisa McCune

Lisa McCune (* 19. február 1971, Sydney, Austrália) je austrálska herečka, známa z austrálskeho televízneho seriálu "Blue Heelers" (1994 -2006).
Detstvo a mladosť.
McCuneová sa narodila v Sydney a vyrastala v Perthe. Prvýkrát vystúpila na javisku ako pätnásťročná ako Dorothy v divadelnej inscenácii "Čarodejník z krajiny Oz", v divadle Limelight vo Wanneroo v západnej Austrálii.
Po absolvovaní strednej školy Carine Senior High School a absolvovaní Greenwood Senior High School, bola prijatá na kurzy klasického spevu a hudobného divadla na Western Australian Academy of Performing Arts (WAAPA). V roku 1990 ukončila bakalársky titul v hudobnom divadle. 
Kariéra.
McCuneová vystupovala na celoštátnom turné po viktoriánskych stredných školách vo vzdelávacej hre Johna Romerila o pracovných skúsenostiach s názvom "Working Out". 
V roku 1993 prijala rolu v satirickom horore "Body Melt" a v rovnakom roku, získala hlavnú rolu v pilotnom diele televízneho seriálu "Newlyweds" ale neskôr bola nahradená herečkou Annie Jones. V septembri toho istého roku stvárnila Constable Maggie Doyle v televízno seriály "Blue Heelers", kde túto rolu hrala až do siedmej sezóny (2004). Počas tejto doby štyrikrát vyhrala austrálske ocenenie Gold Logie za najobľúbenejšiu televíznu osobnosť.
Začiatkom roku 1997 hrala v Melbournskej divadelnej spoločnosti (MTC) v divadelnej inscenácii "A Little Night Music" a o rok neskôr, stvárnila Popolušku v ďalšom muzikáli "Into the Woods".
V roku 2005 hrala v austrálskom filme "Malá ryba", po boku Cate Blanchett a Sama Neilla. Objavila sa aj v mnohých muzikáloch a iných javiskových produkciách po celej Austrálii, najmä ako Sally Bowles v "Cabarete", ďalej ako Hope Cladwell v "Urinetown" a ďalej ako Olive Ostrovsky v "The 25th Annual Putnam County Spelling Bee".
Od roku 2007 do roku 2011 McCuneová hrala v televíznom seriály "Sea Patrol", kde stvárnila hlavnú rolu. Po piatej sérii bol televízny seriál zrušený. 
V roku 2019 sa McCuneová objavila v 33 variáciách v "Comedy Theatre", v Melbourne, po boku Ellen Burstyn. McCuneová stvárnila Gertrude v inscenácii Hamleta Bell Shakespeare v roku 2020 v Sydney Opera House, Canberra Theatre Center a Arts Center Melbourne. V roku 2022 sa objavila ako Elizabeth Laine vo filme "Girl from the North Country".
Súkromný život.
McCuneová sa vo februári 2000 vydala za Tima Disneya, s ktorým má tri deti, narodené v rokoch 2001, 2003 a 2005. V roku 2021 priznala, že je slobodná, pričom nie je známe, kedy sa s Disneym rozviedli.
Kallimachos (sochár v 2. storočí pred Kr.)

Kallimachos () bol grécky sochár v 2. stor. pred Kr.
Kallimachos, sochár z Atén, pôsobil zrejme v 2. stor. pred Kr. Známy je len vďaka nápisu na fragmente sochy muža, ktorý sa našiel počas vykopávok v Minturne v roku 1931.
Socha kedysi predstavovala nahú mužskú postavu v pohybe, ako je to možné vyvodiť z troch nájdených fragmentov. Prvý predstavuje ľavú nohu postavy a hrubý kmeň stromu (na kmeni je nápis), o ktorý sa postava opierala, noha je skrčená a nesie stopy remienka sandálu a predmetu, možno ruky, ktorá spočívala na hornej časti stehna. Ďalšie dva fragmenty sú úlomky pravej nohy, tiež mierne skrčenej. Z toho, čo zo sochy zostalo, je vidieť, že socha štylisticky patrila k dielam neskorého helenizmu.
Nápis (miestami značne poškodený), datovaný približne do druhého stor. pred Kr., hlása, že autormi diela boli Kallimachos a Gorgias:
Interpretácia záznamu patronymu (mena jeho otca) sa kvôli nečitateľnému začiatočnému písmenu líši. Väčšina znalcov sa prikláňa k tomu, že jeho otcom bol Mallias, a že Gorgias bol jeho brat. Americký archeológ Andrew Stewart ale činnosť oboch sochárov datuje približne do rokov 86 pred Kr. až 14 po Kr. a uvádza ich ako synov Kallia.
Autorský podpis Kallimacha sa nachádza aj na reliéfe s vyobrazením Pana a troch Charitiek (charitky stoja na špičkách, akoby tancovali), ktorý sa nachádza v Kapitolskom múzeu v Ríme. Hypotézy, že reliéf zhotovil rovnomenný sochár z 5. stor. pred Kr., alebo že tu ide o kópiu jedného z jeho diel, sú nepravdepodobné (nápis sa totiž datuje do 1. stor. pred Kr.). Tretia hypotéza, že je to falzifikát, sa znalcami poväčšine zamietla vzhľadom na neskoršie objavenie nápisu v Minturne. Je tu však stále možnosť, že tu ide o iného rovnomenného umelca.
Terrible 2s

Terrible 2s je slovenská hudobná skupina. Vznikla v roku 2020 zo štyroch pôvodných členov bratislavských Živých kvetov. Založili ju speváčka a textárka Lucia Piussi spolu s Agnes Loveckou a vytvorili nové autorské duo.
V roku 2021 vydali svoj debutový album "Na vrchole síl", ktorý produkovali Terrible 2s a Tomáš Sloboda. Ďalej v decembri 2021 nasledovalo vydanie dvojsingla "Vianoce" (produkcia Tomáš Sloboda) a v novembri 2022 vydanie EP Slovenskoo/Šťastie (produkcia Robert Pospiš a Martina Sillay). V januári 2023 zostavu Terrible 2s doplnila Eva Turnová (The Plastic People Of the Universe, Eturnity) a spolu nahrali v bratislavskom štúdiu Real Music House svoj druhý album "Dotýkať sa oblakov", ktorý vyšiel v septembri 2023 vo vydavateľstve Slnko records. V lete 2023 skupinu rozšíril Jakub Kratochvíl (ex Živé kvety).
Tomáš Petřivý

Tomáš Petřivý (* 29. december 1955, Bratislava – † pravdepodobne 5. máj 1986, tamtiež) bol slovenský básnik, prozaik a disident.
Životopis.
Študoval scenáristku na pražskej Filmovej a televíznej fakulte Akadémie múzických umení (FAMU) a bol jedným z prvých slovenských signatárov Charty 77, ktorú podpísal už v roku 1977. Za podpis Charty 77 a pre styky s disidentským hnutím bol roku 1978 vylúčený zo štúdia na FAMU a začala sa o neho zaujímať komunistická tajná služba ŠtB. Skôr ako prišiel o pas, sa mu podarilo dostať do Varšavy, kde nadviazal kontakty s poľskými aktivistami demokratickej opozície. Prvé stretnutie poľských a československých opozičných aktivistov sa uskutočnilo v júli 1978 v Krkonošiach.
V apríli 1979 musel nastúpiť na vojenskú službu, kde bol šikanovaný. Krutý nátlak nevydržal a pokúsil sa o samovraždu. Namiesto psychiatrického vyšetrenia bol postavený pred vojenský súd, ktorý ho v Prešove odsúdil za úmyselné vyhýbanie sa vojenskej služby na desať mesiacov. Po prepustení bol znovu postavený pred civilný súd a za údajnú potýčku na stretnutí československých a poľských disidentov s československými pohraničníkmi a colníkmi ešte v roku 1978. Okresným súdom v Ústí nad Orlicí bol odsúdený v roku 1980 na dva roky nepodmienečne. Prepustili ho 4. mája 1981 po odpykaní polovice trestu podmienečne na dva roky.
Spolu s Jánom Budajom a Vladimírom Archlebom založil Dočasnú spoločnosť intenzívneho prežívania (DSIP). Pracoval ako kurič a živil sa rôznymi príležitostnými prácami, pôsobil v bratislavskom undergrounde a udržiaval styky s disidentmi. Svoje básne, poviedky, úvahy o filme a recenzie publikoval v samizdatových časopisoch "Zebra", "Kontakt", "Fragment", "Altamira". 
Zomrel za záhadných okolností a možnej účasti ŠtB v máji 1986, presný dátum nie je známy. Nájdený bol v jeho petržalskom byte dva týždne po smrti, ktorej príčinou bola oficiálne otrava barbiturátmi v kombinácii s alkoholom.
Próza "Hra o Judáša" (F. R. &amp; G., 1993) a zbierka "Hra o všetko" (F. R. &amp; G., 2005) sú literárnymi fragmentami z jeho pozostalosti, ktoré zostavil a vydal jeho priateľ Oleg Pastier.
Nemecká futbalová Bundesliga 2018/2019

Nemecká futbalová Bundesliga 2018/2019 bol 56. ročník najvyššej nemeckej futbalovej súťaže. Titul obhajoval Bayern Mníchov, nováčikmi súťaže boli Fortuna Düsseldorf a 1. FC Nürnberg. Sezóna začala 24. augusta 2018 a skončila 18. mája 2019.
Bayern Mníchov získal 29. titul v klubovej histórii, o majstovi sa rozhodlo až v poslednom kole. Do Ligy majstrov UEFA 2019/2020 sa spolu s ním kvalifikovali aj Borussia Dortmund, RB Leipzig a Bayer Leverkusen. Do Európskej ligy UEFA 2019/2020 sa kvalifikovali Borussia Mönchengladbach, Wolfsburg a Eintracht Frankfurt. Do 2. ligy zostúpili Stuttgart, Hannover 96 a 1. FC Nürnberg.
Tabuľka.
zdroj: Bundesliga
Nemecká futbalová Bundesliga 2019/2020

Nemecká futbalová Bundesliga 2019/2020 bol 57. ročník najvyššej nemeckej futbalovej súťaže. Titul obhajoval Bayern Mníchov, nováčikmi súťaže boli 1. FC Köln, Paderborn a Union Berlin. Sezóna začala 16. augusta 2019 a skončila 27. júna 2020.
Sezóna začala 16. augusta 2019 a podľa pôvodného harmonogramu mala skončiť 16. mája 2020. Do súťaže negatívne zasiahla pandémia ochorenia COVID-19. Po 25. kole bola Bundesliga 13. marca 2020 prerušená a pridala sa tak k ostatným elitným futbalovým ligám v Európe. Návrat na ligové trávniky sa uskutočnil v Nemecku už v máji, najrýchlejšie z európskych líg. Súťaž bola obnovená bez účasti divákov 16. mája 2020 a dohrávala sa do 27. júna 2020.
Bayern Mníchov získal 30. titul v klubovej histórii. Do Ligy majstrov UEFA 2020/2021 sa spolu s ním kvalifikovali aj Borussia Dortmund, RB Leipzig a Borussia Mönchengladbach. Do Európskej ligy UEFA 2020/2021 sa kvalifikovali Bayer Leverkusen, Wolfsburg a Hoffenheim. Do 2. ligy zostúpili Fortuna Düsseldorf a Paderborn.
Tabuľka.
zdroj: Bundesliga
Kofila

Kofila je čokoládová tyčinka s kávovou príchuťou. Po Margot a Ledových Kaštanoch je treťou najobľúbenejšou čokoládovou tyčinkou spoločnosti Nestlé.
Tyčinku začala vyrábať čokoládovňa Orion v roku 1923. Vtedy bol predstavený aj prvý obal, ktorého autorom je Zdenek Rykr. Išlo o ilustráciu so žltým pozadím a murínom (nazývaným aj Turek alebo Kofiláček) pijúcim z hrnčeka kávy. Inšpiráciou mu bol Turek Achmet, ktorý ako prvý na našom území servíroval kávu.
V roku 1965 ilustrácia murína nakrátko zmizla z obalu Kofily a nahradil ju dizajn tretej celoštátnej spartakiády.
V roku 2013, pri príležitosti 90. výročia, bola pridaná aj príchuť latte. 
V roku 2022 murína nahradil muž s modrou tvárou.
Tombolo

Tombolo (z – „násyp“) je označenie pre nízky a úzky pruh súše, ktorý spája ostrov s neďalekou pevninou alebo iným ostrovom. Vzniká tým, že strana ostrova, ktorá je odvrátená od mora, je chránená pred vlnobitím, čo umožňuje ukladanie sedimentov v prielive. Postupom času tak nános piesku vystúpi nad hladinu, prepojí ostrov s neďalekým pobrežím a vznikne polostrov; pri vzostupe morskej hladiny však môže byť tombolo zase zaplavené.
Známymi príkladmi tombola sú Piombino, Monte Argentario a Circeo v Taliansku, Quiberon vo Francúzsku, Chesil Beach v Anglicku, St Ninian's Isle v Škótsku, Kapıdağ v Turecku, Amanohašidate v Japonsku, Aupouri na Novom Zélande alebo Chappaquiddick na východnom pobreží USA. Najväčším tombolom na svete bola reťaz prepojených ostrovov medzi Indiou a Srí Lankou zvaný Adamov most, ktorý bol zničený pri búrke v roku 1480.
Howth Head

Howth Head () je polostrov na severe Dublinu, neďaleko miest Baldoyle a Portmarnock. Najväčšou štvrťou mesta na polostrove je Howth.
Pôvodne ostrov Howth Head je teraz spojený s pevninou úzkym pásom zeme. Howth Head tvorí severný koniec širokého polmesiaca Dublinského zálivu, ktorý končí pri Killiney Head na juhu.
Na juhovýchodnom konci polostrova Howth Head stojí Baily Lighthouse.
Ako jedna zo severných koncových staníc systému Dublin-Area-Rapid-Transit (DART) je Howth obľúbenou turistickou destináciou, najmä pre jednodňových návštevníkov Dublinu. Pre chodcov je na najvyššom bode Howth Headu starobylá mohyla, z ktorej je za jasného počasia vidieť pohorie Wicklow Mountains s centrom Dublinu v popredí.
Howth bol pôvodne rybárskou dedinou, no do značnej miery ekonomický rozmach v 90. rokoch a postupný úpadok rybárskeho priemyslu v tejto oblasti zmenili tvár Howthu za posledné dve desaťročia. Na polostrove sa nachádza dolmen Aideen's Grave (tiež názov knihy William Butler Yeats). Megalit je tiež známe ako Finn mac Cools Quoit.
Karst Hoogsteen

Karst Hoogsteen (* 1. október 1923, Groningen, Holandsko† 10. august 2015, Westfield, New Jersey, USA) bol americký biochemik. 
Je známy vďaka novému druhu párovania báz v DNA, ktoré sa označuje ako Hoogsteenovo párovanie báz. Toto párovanie báz je odlišné od štandardného Watsonovho-Crickovho párovania báz a umožňuje vznik zložitejších štruktúr, ako sú triplexy či kvadruplexy. Na vznik Hoogsteenovho páru sa používa N7 dusíkový atóm ako akceptor vodíkovej väzby namiesto N1 dusíkového atómu používaného pri klasickom Watson-Crickovom párovaní. Na základe tejto zmeny dochádza k vzniku deformovaného nelineárneho usporiadania.
Margot (tyčinka)

Margot je sójová tyčinka máčaná v čokoláde s príchuťou kokosu a rumu vyrábaná čokoládovňou Orion, ktorá od roku 1992 patrí pod spoločnosť Nestlé.
Spolu s tyčinkami Kofila a Ledové Kaštany patrí medzi tri najobľúbenejšie čokoládové tyčinky od Nestlé v Česku a na Slovensku.
Koľvek

Koľvek () je vrch v pohorí Čierna hora, krajinnom celku Slovenského rudohoria. Leží nad obcou Kluknava, približne severovýchodne od Gelnice. 
Poloha.
Nachádza sa v severnej časti pohoria, v geomorfologickom podcelku Roháčka. Leží v Košickom kraji, v okrese Gelnica a na katastrálnom území obce Kluknava. Najbližšími sídlami sú západne situovaná Kluknava, severne sa nachádza Víťaz a Ovčie, východne Hrabkov a Klenov a južne Margecany.
Opis.
Koľvek leží v hrebeni, vedúcom severozápadným smerom z masívu Roháčky (). Severne sa nachádza Brezová (), Smrekovica (), Vtáčia hora (), Zimná hora () a Ostrý vrch (), východne Grejnár (), Mestické (), Široká hora () a Čierna hora (), južne Šľuchta (), Kurtavá skala () a Krompašský vrch () a západne Biela skala (), Zadný Moravec () a Sľubica (). Masív patrí do povodia rieky Hornád, kde vodu zo severných svahov odvádza Krivý potok, z južnej časti hrebeňa bezmenný potok. Na vrchol vedie značený turistický chodník.
Výhľady.
Vrchol pokrýva súvislý lesný porast, ktorý neumožňuje rozhľad. Z lokalít s riedkou vegetáciou a skalných brál je možné pozorovať okolité vrcholy pohoria, no tiež východný okraj Nízkych Tatier, Branisko, Bachureň, Čergov a Volovské vrchy.
Július Odescalchi

Július knieža Odescalchi - celým menom Július Inocent Karol Augustus Andrej knieža Odescalchi de Szerém (; * 26. november 1828, Bratislava – † 29. september 1896, Bratislava) vojak, politik, príslušník kniežacej rodiny Odescalchi.
Životopis.
Narodil sa v roku 1828 v šľachtickej rodine talianskeho pôvodu Odescalchiovcov. Medzi členov rodiny patril aj pápež Inocent XI. Jeho otec bol knieža August Odescalchi (* 1808 – † 1848) a grófka Anna rod. Zičiová (* 1807 – † 1900). Napriek tomu, že sa narodil v Bratislave, vyrastal v rodovom kaštieli v Solčanoch. Jeho bratom bol Artúr Odeschalchi, rovnako ako Július poslanec uhorského snemu. Jeho synovcom (synom Artúra) bol Lívius Odescalchi, solčanský statkár a podporovateľ Československej republiky.
V revolúcii v roku 1848 Július Odescalchi vstúpil do Národnej gardy a slúžil ako nadporučík. Po jej porážke utiekol spolu s rodinou do Švajčiarska. Do Uhorska sa rodina vrátila v roku 1850, avšak Július ďalej cestoval po Taliansku, Francúzsku a Nemecku. V roku 1855 sa oženil s grófkou Annou Degenfeldovou, sestrou manželky uhorského predsedu vlády Kolomana Tisu.
Vo voľbách v rokoch 1861 a 1865 kandidoval za Rezolučnú stranu, neskôr za jej nasledovníčku Stranu ľavého stredu, pričom zastupoval volebný okres Žabokreky nad Nitrou. Po vzniku Liberálnej strany, bol poslancom za topoľčiansky volebný okres až do roku 1887, kedy sa stal poslancom hornej komory snemu.
Okrem politickej činnosti sa venoval „osvetovej“ činnosti, keďže bol prívržencom maďarizačných snáh uhorskej vlády. Bol prvým predsedom Hornouhorského maďarského vzdelávacieho spolku (maď. Felvidéki Magyar Közművelődési Egyesület, tzv FEMKE).
V oblasti hospodárskej politiky patril medzi prvých správcov Nitrianskej úvernej banky, ktorá vznikla v roku 1872.
Slovenská národná galéria vlastní jeho skicár, ktorý je v digitálnej podobe prístupný na stránke Web umenia.
Gejza Sapáry

Gejza gróf Sapáry, gróf z Murskej Soboty a Szécsiszigetu (; * 27. september 1828, Bratislava – † 28. február 1888, Budapešť) hlavný župan zalianskej župy, rijecký guvernér, tajný kráľovský radca, nositeľ veľkokríža Rakúskeho cisárskeho Leopoldovho rádu a rytier Rakúskeho cisárskeho rádu železnej koruny.
Životopis.
Bol potomok grófskeho rodu Sapáryovcov z Murskej Soboty a Szécsiszigetu. Jeho otcom bol gróf Anton Sapáry (1802 - 1883 ) a matka Augusta Keglevičová ( 1808 - 1879 ).
Ako 19 ročný narukoval do armády v hodnosti poručíka a zúčastnil sa uhorskej revolúcie v oddieloch Národnej gardy (honvédi). Po porážke revolúcie bol zajatý, následne oslobodený. Hneď potom ušiel do Paríža. V roku 1861 bol zvolený za poslanca uhorského snemu.
V roku 1868 bol zvolený za hlavného župana župy Zala a v roku 1873 sa stal guvernérom mesta Rijeka a jeho okolia. V roku 1883 rezignoval na post guvernéra a následne bol vymenovaný za uhorského kráľovského dvorníka.
V roku 1861 sa v Pešti oženil s Máriou Győriovou (1840 - 1908), dcérou grófa Ladislava Győriho ( 1807 - 1882 ) a grófky Márie Agnes von Lichnowsky ( 1815 - 1845 ). Mali spolu dvoch synov Ladislava a Pavla, ktorí obaja sa stali guvernérmi Rijeky.
Fort Ross (Kalifornia)

Fort Ross (rusky: Форт-Росс), pôvodne pevnosť Ross (predreformná ruština: Крѣпость Россъ, tr. Kreposť Ross), je bývalá ruská pevnosť na západnom pobreží Severnej Ameriky v dnešnom v Kalifornii, USA. Bola založená 2. februára 1812 a v rokoch 1812 až 1841 bolo centrom najjužnejšieho ruského osídlenia v Severnej Amerike. 
Je pozoruhodné, že to bola prvá multietnická komunita v severnej Kalifornii, v ktorej žili pôvodní Kalifornčania, pôvodní Aljašania a Rusi. Bola predmetom archeologického výskumu a je kalifornskou historickou pamiatkou, národnou historickou pamiatkou a je v národnom registri historických miest USA. Je súčasťou kalifornského "Štátneho historického parku Fort Ross". 
História.
Ako rastúca ríša s dlhým tichomorským pobrežím malo Rusko v mnohých ohľadoch dobrú pozíciu na to, aby zohralo vedúcu úlohu pri osídľovaní a rozvoji amerického Západu. Rusi začali svoju expanziu na severoamerický kontinent v roku 1741 rozsiahlou vedeckou expedíciou na Aljašku. Po návrate so správami o hojnom výskyte morských vyder inšpirovali ruských objaviteľov k investíciám do obchodu s kožušinami na Aljaške a k trvalému osídleniu. Začiatkom 19. storočia polovládna "Rusko-americká spoločnosť" aktívne konkurovala britským a americkým záujmom o obchod s kožušinami až po pobrežie Španielmi kontrolovanej Kalifornie.
Prótys

Prótys () bol starogrécky sochár.
Prótys bol sochár gréckeho pôvodu pôsobiaci v Egypte v rímskom období (cca 30 pred Kr. až 395 po Kr.). Známy je len vďaka autorskému podpisu na štvorcovom mramorovom podstavci v tvare cippusu (s nápisom vpredu), konfigurácie štyroch fragmentárnych ženských postáv spojených plecami (zdá sa, že dielo kedysi mohlo byť podperou stolovej dosky).
Toto dielo, nájdené na území Horného Egypta, kúpil taliansky zberateľ egyptských umeleckých diel Bernardino Drovetti, dnes sa nachádza v Turínskom múzeu.
Diomedea

Diomedea je rod morských vtákov z čeľade albatrosovitých. Rod zahrňuje jedny z najväčších lietajúcich vtákov ako je albatros sťahovavý a albatros kráľovský. Zástupcovia rodu sa vyskytujú iba na južnej pologuli.
Taxonómia.
Taxonómia albatrosov predstavovala diskutovaný problém už od polovice 18. storočia, keď sa začal vyvíjať taxonomický systém. Počet albatrosov zaradených do rodu "Diomedea" sa v minulosti značne líšil a v druhej polovici 20. storočia boli do rodu radené prakticky všetky albatrosy až na albatrosa sadzového. V roku 1996 Gary Nun z Amerického prírodovedného múzea publikoval štúdiu, v ktorom na základe DNA analýz navrhol rozdeliť albatrosy do štyroch rodov, a síce "Diomedea", "Thalassarche", "Phoebetria" a "Phoebastria". Toto rozdelenie bolo všeobecne akceptované a bežne sa používa. Názov "Diomedea" pochádza od mena gréckeho boha Dioméda.
Popis.
Do rodu "Diomedea" sa tradične radí albatros sťahovavý a albatros kráľovský, ktorých rozpätie krídel cez 3,5 m patrí k najväčším v celej vtáčej ríši. Všeobecne sa dá povedať, že albatrosy obývajúce južné časti južnej pologule sú ťažšie než albatrosy zo severnej časti južnej pologule. Pre mladé jedince, ktoré sa zrovna osamostatnili, je typické operenie hnedých farieb, ktoré sa v prvých rokoch strávených na mori a niekoľkých prepereniach postupne premení do omnoho belších odtieňov.
Z dôvodu neobvykle komplikovaných farebných odtieňov hnedej v operení albatrosov je zložité rozlišovať medzi jednotlivými druhmi albatrosov rodu "Diomedea" priamo na mori. Existujú morfologické detaily, ktoré môžu vtáky jednoznačne identifikovať na úrovni druhu (napríklad albatros kráľovský má čiernu linku pri okrajoch čeľuste na strane zhryzu, avšak je problém zbadať takýto detail v teréne. Pri sledovaní na mori je pozorovateľ na hýbajúcej sa lodi, ktorá príliš nepraje podrobnému skúmaniu jedincov ďalekohľadom. Pri určovaní druhov na súši nebýva problém, pretože albatrosy zalietajú na súš iba za účelom hniezdenia a kolónie albatrosov sú väčšinou jednoznačne identifikovateľné na úrovni druhu (výnimkou je napríklad albatros kráľovský na polostrove Otago, kde sa tento druh pári s miestnymi albatrosmi sépiarovými, ktorí tu majú kolóniu, teda v rámci jednej kolónie možno zahliadnuť dva druhy albatrosov).
Výskyt.
Albatrosy rodu "Diomedea" sa vyskytujú naprieč Južným oceánom a južným Atlantikom. Hniezdia väčšinou na izolovaných ostrovoch obklopených oceánskymi vodami ďaleko od ľudských obydlí ako sú Novozélandské subantarktické ostrovy, Južná Georgia alebo Tristan da Cunha. Albatros sépiar hniezdi neobvykle aj na pevnine, konkrétne na polostrove Otago na Južnom ostrove Nového Zélandu.
Zoznam druhov.
BirdLife International a ACAP rozoznávajú nasledujúcich 6 zástupcov rodu "Diomedea":
Fosílne druhy.
Najstaršie známe druhy rodu "Diomedea" pochádzajú zo stredného miocénu (cca pred 12–15 miliónmi rokov). V tej dobe už došlo k rozdeleniu rodov "Phoebastria" a "Diomedea". Z fosílnych objavov sú známy nasledujúce druhy:
Phoebastria

Phoebastria je rod morských vtákov z čeľade albatrosovitých. Táto „severná vetva“ albatrosov je výnimočná v tom, že jej zástupcovia žijú vo výraznej vzdialenosti na sever od ostatných albatrovo či priamo na severnej pologuli.
Taxonómia.
Taxonómia albatrosov predstavovala diskutovaný problém už od polovice 18. storočia, keď sa začal vyvíjať taxonomický systém. Albatrosy, ktorí sú dnes radené do rodu "Phoebastria", boli skôr radené do rodu "Diomedea". Až v roku 1996 Gary Nun z Amerického prírodovedného múzea publikoval štúdiu, v ktorej na základe DNA analýz navrhol rozdeliť albatrosy do štyroch rodov, a síce "Diomedea", "Thalassarche", "Phoebetria" a "Phoebastria". Toto rozdelenie bolo všeobecne akceptované a bežne sa používa.
Rod "Phoebastria" sa v angličtine nazýva "North Pacific albatross", teda „severopacifický albatros“ či „albatros severného Tichomoria“.
Zoznam druhov.
BirdLife International a ACAP rozoznávajú nasledujúcich zástupcov rodu "Phoebastria":
Popis.
Jedná sa o statné vtáky s veľkými zobákmi, veľkou hlavou a statnými nohami. Majú tri prsty, ktoré po celej ich dĺžke spojuje silná blana. Ich rozpätie krídel sa pohybuje od 190–240 cm a všetky majú krátke čierne chvosty.
Výskyt.
3 zástupcovia (albatrosy bielochrbté, čiernonohé a nemenlivé) sa vyskytujú na severnej pologuli, iba albatros tropický je rozšírený na južnej pologuli. Aj keď Galapágy, ktoré tento albatros obýva, sa nachádzajú tesne pod rovníkom a aj keď sa technicky jedná o južnú pologuľu, všetky albatrosy hniezdia vo veľkej vzdialenosti na sever od ostatných cca 18 rozoznávaných druhov. Preto anglický názov „albatros severného Tichomoria“.
BirdLife International

BirdLife International (skôr Medzinárodná rada pre ochranu vtákov) je svetová asociácia ochranárskych organizácií, ktorá sa snaží zachraňovať vtáky, ich druhy, ich stanovisko a celosvetovú biologickú rozmanitosť. Jedná sa o najväčšie partnerstvo ochranárskych organizácií na svete s viac než 120 partnerskými organizáciami. 
Bola založená v roku 1922 ako Medzinárodná rada pre ochranu vtákov americkými ornitológmi Thomasom Gilbertom Pearsonom a Jeanom Theodorom Delacourom. V roku 1993 zmenila názov na BirdLife International. Vydáva štvrťročník "World Birdwatch". Je garantom vtáčej sekcie Červeného zoznamu ohrozených druhov. Sídlo organizácie je v Cambridge v Spojenom kráľovstve.